stanford-oval/wikipedia huggingface dataset:
Åke Persson

Åke Persson (25. helmikuuta 1932 Hässleholm – 5. helmikuuta 1975 Tukholma) oli ruotsalainen jazzia soittanut pasunisti.
Persson sai urallaan nopeasti suosiota ja levytti 19-vuotiaana Lars Gullinin kanssa. Hänestä käytettiin kutsumanimeä “Kometen”. Persson soitti 1950-luvulla Simon Brehmin, Arne Domnéruksen ja Ernie Englundin orkestereissa. Hän oli vuosina 1956–1961 Radiobandetin jäsen. Persson aloitti vuonna 1961 soittamisen RIAS Tanzorchesterissa Berliinissä ja siirtyi vuonna 1969 Sender Freies Berlinin big bandiin. Hän johti myös omia kokoonpanojaan. Vuodesta 1963 Persson työskenteli Kenny Clarke/Francy Boland Big Bandissa. Hän sai Gyllene Skivan -palkinnon vuonna 1959 levytyksestä Quincy here we come.
Perssonin yhteistyökumppaneihin kuuluivat Clifford Brown, Quincy Jones, Art Farmer, Frank Rosolino, Zoot Sims, Lee Konitz, Stan Getz, Gunnar Björksten, Dizzy Gillespie, Count Basie, Duke Ellington ja Peter Herbolzheimerin kanssa. Persson oli vuosina 1952–1958 naimisissa Maj-Gunnel Åhsbergin (1932–1962) kanssa ja vuosina 1960–1974 tanssija Jeruth Waltherin kanssa. Hänellä oli myös suhde Anita Lindblomin kanssa.
Time II

| Time II Wintersun |
| --- | --- | --- |

Studioalbumin tiedot
 Äänitetty : toukokuu 2006- ?
 Julkaistu: 30. elokuuta 2024
 Kesto: 48.40
 Levy-yhtiö: Nuclear Blast
Listasijoitukset
  1. (albumilista)    1. (fyysinen albumilista)
Wintersunin muut julkaisut
| The Forest Seasons 2017 | Time II 2024 |   |
Time II on metalliyhtye Wintersunin neljäs studioalbumi, joka julkaistiin 30. elokuuta 2024 Nuclear Blast Recordsin kautta. Se on jatko-osa vuonna 2012 ilmestyneelle Time I-albumille. Albumi on ollut työn alla vuodesta 2013 lähtien.
Albumin kuvituksesta on vastannut Cameron Gray, mukana tulevan kirjasen ovat suunnitelleet Gyula Havancsák ja Onni Wiljami Kinnunen. Musiikissa käytetään myös perinteisiä soittimia kuten kiinalainen erhu.
Albumi nousi ensimmäiselle sijalle Suomen virallisella listalla julkaisun jälkeen.
Tuotanto

Time I:n ja Time II:n oli alun perin tarkoitus olla yksi kokonainen albumi nimeltä Time. Äänitysten alkaessa toukokuussa 2006 keulahahmo Jari Mäenpää ilmoitti, että albumin pituus olisi yli 65 minuuttia ja että se olisi konseptialbumi.  Lisäksi Mäenpään mukaan albumin soundin piti olla erittäin monimutkainen. Jokaisen kappaleen sanottiin sisältävän noin 200 raitaa.
27. helmikuuta 2009 Jari Mäenpää ilmoitti Wintersunin virallisilla nettisivuilla, että yhtye peruuttaisi kaikki live-esiintymiset, keskittyäkseen albumin tekoon. 26. huhtikuuta 2010 Mäenpää kertoi Wintersunin keskustelupalstalla, että "Land of Snow and Sorrow" oli täysin valmis ja että kappaleet "Storm" ja "Silver Leaves" olisivat pian valmiita. 17. marraskuuta 2010 yhtyeen jäsenet ilmoittivat Wintersunin nettisivuilla, että albumi oli pääosin valmis ja että syntetisaattoriosuudet ja orkestraatiot saattaisivat valmistua joulukuussa 2010 tai tammikuussa 2011. Jari suunnitteli aloittavansa levyn miksauksen sen jälkeen. 25. joulukuuta 2010 Jari mainitsi Winter Madness -keskustelupalstalla, että "Silver Leaves" oli valmis lukuun ottamatta joitakin orkestraatioita. 26. joulukuuta hän ilmoitti, että kolme kappaletta oli valmiina miksattavaksi ja että neljästä kappaleesta puuttui vielä "osia", mukaan lukien laulu. 19. maaliskuuta 2011 Jari raportoi Winter Madness -palstalla, että miksaus oli keskeytetty erinäisten komplikaatioiden vuoksi, jotka vaihtelivat 64-bittisten DAW-pluginien puutteesta meluisaan lähiörakentamiseen, ja että se jatkuisi aikaisintaan loppukesästä. Time-projekti päätettiin lopulta jakaa kahteen osaan, jotka julkaistaisiin erikseen nimillä Time I ja Time II. Time I julkaistiin 19. lokakuuta 2012 Euroopassa ja 22. lokakuuta 2012 Pohjois-Amerikassa.
Time II:n tuotantoa varjostivat vuosien viivästykset monista syistä, kunnes 12. tammikuuta 2024 Wintersun ilmoitti sosiaalisessa mediassaan, että Time II on "100%" valmis. Kolme päivää myöhemmin, 15. tammikuuta 2024, yhtye ilmoitti, että "albumin julkaisu tapahtuu loppukesästä 2024, viimeistään alkusyksystä", ja myös toisesta rahoituskampanjasta ilmoitettiin. 9. helmikuuta yhtye paljasti Time II:n kappalelistan ja kansitaiteen. 26. helmikuuta yhtye ilmoitti, että Time II julkaistaan 30. elokuuta.
Kappaleet

Kaikki kappaleet säv. ja san. Jari Mäenpää.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Fields of Snow | 4.05 |  |  |  |  |  |  |  |
| 2. | The Way of The Fire | 10.08 |  |  |  |  |  |  |  |
| 3. | One With The Shadows | 6.18 |  |  |  |  |  |  |  |
| 4. | Ominous Clouds | 2.21 |  |  |  |  |  |  |  |
| 5. | Storm | 12.15 |  |  |  |  |  |  |  |
| 6. | Silver Leaves | 13.30 |  |  |  |  |  |  |  |
|  |  | 48.40 |  |  |  |  |  |  |  |
Kokoonpano

Kokoonpano:
Jari Mäenpää - laulu, kitara, tietokone
Teemu Mäntysaari - kitara
Jukka Koskinen - bassokitara
Kai Hahto - rummut
Vastaanotto

Albumilla on käytetty kaukoidän ääniä ja niiden yhteensovittaminen muiden äänien kanssa saa kehuja. Albumin kuudesta kappaleesta puolet ovat yli kymmenminuuttisia, mutta ne eivät tunnu ylipitkiltä.
Arvostelut

Imperiumi: 8½/10
Kaaoszine:
Inferno:
Soundi:
V2.fi:
Aiheesta muualla

Albumi Time II Encyclopaedia Metallum -sivustolla (englanniksi)
Wintersun
| --- | --- |
Studioalbumit:   Wintersun  Time I  The Forest Seasons  Time II 
Demot:  Winter Madness (2004)
DVD:t:  Live at Summer Breeze 2005
Manfred Weber

| Manfred Weber |
| --- | --- |
 Weber vuonna 2019
Euroopan kansanpuolueen puheenjohtaja
 31.5.2022–  
Edeltäjä:  Donald Tusk
Euroopan kansanpuolueen ryhmän puheenjohtaja
 4.6.2014–  
Edeltäjä:  Joseph Daul
Euroopan parlamentin jäsen
 13.6.2004–  
Henkilötiedot
Syntynyt: 14. kesäkuuta 1972 (ikä 52) Niederhatzkofen, Baijeri
Tiedot
Puolue:   Euroopan unioni: Euroopan kansanpuolue  Saksa: CSU
Aiheesta muualla
manfredweber.eu
Manfred Weber (s. 14. kesäkuuta 1972 Niederhatzkofen) on saksalainen poliitikko ja europarlamentaarikko. Hän on toiminut Euroopan kansanpuolueen ryhmän puheenjohtajana Euroopan parlamentissa vuodesta 2014 lähtien ja Euroopan parlamentin jäsenenä vuodesta 2004. Weber valittiin 31. toukokuuta 2022 Euroopan kansanpuolueen puheenjohtajaksi.
Tausta

Manfred Weber syntyi heinäkuussa 1972 Niederhatzkofenin piirikunnassa Baijerissa. Peruskoulunsa Weber kävi Wildenbergin maaseudulla, noin tunnin ajomatkan päässä Münchenistä. Weber kävi Wildenbergin teknisen lukion ja myöhemmin fyysisen tekniikan tutkinnon Münchenin ammattikorkeakoulussa. Weber osallistui katoliseen nuorisoliikkeeseen, muun muassa soittamalla yhtyeessä. Weber osallistui myös CSU:n nuorisojärjestön toimintaan.
Poliittinen ura

Weber asettui ehdolle Euroopan parlamentiin vuonna 2004, jolloin hän tuli valituksi europarlamentarikoksi. Vuonna 2014 Weber valittiin Euroopan kansanpuolueen ryhmän ryhmäpuheenjohtajaksi. Euroopan parlamentissa Weber istui kansalaisvapauksien sekä oikeus- ja sisäasioiden valiokunnassa vuosina 2004–2012. Vuosina 2012–2014 hän oli perussopimus-, työjärjestys- ja toimielinasioiden valiokunnassa.
Poliittinen ura > EPP:n kärkiehdokas komission puheenjohtajaksi

Weber valittiin Helsingissä pidetyssä Euroopan kansanpuolueen (EPP) huippukokouksessa marraskuussa 2018 EPP:n kärkiehdokkaaksi (ns. Spitzenkandidat) Euroopan komission puheenjohtajaksi. Hän sai 492 ääntä ja vastaehdokas Alexander Stubb 127 ääntä. Weberiä pidettiin alusta asti ennakkosuosikkina, ja hänellä oli EPP:n jäsenpuolueiden suuren osan sekä muun muassa Saksan liittokanslerin Angela Merkelin tuki. Weber ei kuitenkaan saanut EU-maiden päämiehiltä tukea Euroopan komission puheenjohtajuuteen.
Poliittinen ura > Euroopan kansanpuolueen puheenjohtaja

Weber valittiin toukokuussa 2022 Euroopan kansanpuolueen puheenjohtajaksi Rotterdamissa pidetyssä EPP:n puoluekokouksessa. Valinnan myötä Weberistä tuli tuplapuheenjohtaja, sillä hän toimi aiemmin jo europarlamenttiryhmän johtajana. Weber totesi ennen valintaansa puheenjohtajaksi, että hänen mukaansa Euroopan olisi näytettävä enemmän johtajuutta. Weber on kannattanut eurooppalaisten asevoimien luomista sekä yksittäisten EU-maiden veto-oikeuden poistamista, mikä on Weberin mukaan hidastanut päätöksiä esimerkiksi ulkopolitiikassa.
UD Las Palmas Atlético

| Las Palmas Atlético |
| --- | --- |
Koko nimi:  Unión Deportiva Las Palmas Atlético
Perustettu:  1977
Kenttä:  Anexo Estadio de Gran Canaria
– kapasiteetti:  600
Sarja:  Segunda División B
Puheenjohtaja:   Miguel Ángel Ramírez
Päävalmentaja:   Josico Moreno
Infobox OKVirheellinen NIMI-arvo: 
Las Palmas Atlético on espanjalaisen jalkapalloseuran Las Palmasin reservijoukkue. Se pelaa Espanjan kolmanneksi korkeimmalla sarjatasolla Segunda División B:ssä.
Pelaajat

Huom. Segunda División B:ssä ei ole kiinteää pelaajakohtaista numerointia. Avauskokoonpano käyttää numeroita 1–11 ja vaihtopelaajat numeroita 12–16.
Aiheesta muualla

tintaamarilla.es (Arkistoitu – Internet Archive)
Joukkueen tilastot 2014-2015
Elokuu

Elokuu. 1400-luvun ranskalaisen rukouskirjan ja kalenterin Les Très Riches Heures du Duc de Berryn kuvitusta elokuun kohdalla.
Elokuu on gregoriaanisessa ja juliaanisessa kalenterissa vuoden kahdeksas kuukausi. Suomessa se käsitetään kesän viimeiseksi kuukaudeksi. Suomenkielisen nimensä elokuu on saanut elonkorjuusta eli viljan keräämisestä pelloilta. Elokuussa on 31 päivää. Elokuuta ennen tulee heinäkuu ja syyskuu tulee elokuun jälkeen.
Elokuun nimi latinassa

Elokuu sai latinankielisen nimensä Augustus Rooman ensimmäisen keisarin Augustuksen mukaan. Ennen muutosta kuukauden nimi oli Sextilis, joka viittasi siihen, että se oli ollut vuoden kuudes kuukausi, ennen kuin Julius Caesar siirsi vuodenvaihteen maaliskuun alusta tammikuun alkuun. On väitetty, että aikaisemmin elokuu olisi ollut 30- ja helmikuu 29-päiväinen (karkausvuonna 30-päiväinen) ja elokuu olisi pidennetty 31- ja helmikuu samalla lyhennetty 28-päiväiseksi (karkausvuonna 29-päiväiseksi), koska ajateltiin, että Augustuksen mukaan nimetyssä kuukaudessa pitää olla yhtä monta päivää kuin Julius Caesarin mukaan nimetyssä kuukaudessa heinäkuussa (latinaksi julius). Tämä ei välttämättä pidä paikkaansa.lähde?
Elokuu Suomessa > Keskilämpötila

Elokuun keskilämpötilat vaihtelevat eri puolella Suomea. Vantaalla elokuun keskilämpötila on noin +16 °C, Lahdessa noin +15 °C, Tampereella noin +15 °C, Kuopiossa noin +14 °C, Oulussa noin +13,5 °C ja Sodankylässä noin +10 °C. Elokuu on vuoden toiseksi lämpimin kuukausi heinäkuun jälkeen. Heinä–elokuun vaihde on Suomessa vuoden lämpimintä aikaa, mutta helteen todennäköisyys vähenee hieman kuun loppua kohti. Toisinaan koetaan kuitenkin hellelukemia elokuun lopullakin, mikäli kaakosta virtaa kuumaa ja kosteaa ilmamassaa. Näin kävi muun muassa vuosina 2005, 2011 ja 2018, jolloin hellelukemia mitattiin vielä elokuun lopussa muutaman päivän ajan. Pohjois-Suomessa taas lämpötilat ovat noin 15–20 °C:ssa.lähde?
Elokuun alku on Suomessa vielä hyvin lämmintä, helteitä esiintyy yleisesti. Esimerkiksi Etelä-Suomessa elokuun ensimmäisellä puoliskolla tyypillinen päivälämpötila vaihtelee 19 ja 25 °C:n välillä ja kuun lopulla 16 ja 23 °C:n välillä.lähde?
Elokuu Suomessa > Sademäärät

Elokuun alussa sademäärät ovat koko Suomessa huipussaan, mutta myöhemmin syksyllä syys–lokakuussa päästään yleisesti lähes samaan. Myöhemmin syksyllä sateet tosin ovat pitkäkestoisempia kuin elokuussa, ja taivas jatkuvasti pilvien peitossa. Elokuun alkupuolella runsaimmat sateet ovat tavallisimmin konvektiivisia kuurosateita, samaan tapaan kuin heinäkuullakin, mutta jo kuun lopulla enimmäkseen pitkäkestoisia matalapaineiden tuomia sateita. Elokuu on parasta marjastusaikaa. Ensimmäiset kantarellit ilmaantuvat metsiin elokuun alussa, tattien ja rouskujen aika alkaa vasta kuun lopulla. Päivätkin alkavat jo selvästi lyhetä, vaikka ne ovat vielä melko pitkiä, ja Lapissa on valoisaa öisinkin, mutta ei enää yöttömiä öitä. Etelä-Suomessa on jo selvästi pimeät, tosin lämpimät yöt.
Muuta

Elokuu oli pitkään ainoa kuukausi, jossa ei Suomen almanakassa ollut yhtään hengellistä eikä maallista merkkipäivää, kunnes elokuun viimeisestä lauantaista tuli almanakassa Suomen luonnon päivä.
Koululaisten kesäloma päättyy Suomessa elokuun puolivälin tienoilla.
Aiheesta muualla

Kuvia tai muita tiedostoja aiheesta Elokuu Wikimedia Commonsissa
Wikisitaateissa on kokoelma sitaatteja aiheesta .
Keravanjoki elokuussa
Ugandan kansalliskirjasto

| Ugandan kansalliskirjasto> National Library of Uganda |
| --- | --- |
 Ugandan kansalliskirjaston rakennus.
Osoite:  Plot 50, Buganda Road, Kampala, Uganda; postios. P.O. Box 4262, Kampala, UGANDA
Sijainti:  Kampala, Uganda
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ugandan kansalliskirjasto (engl. National Library of Uganda) on Ugandan pääkaupungissa Kampalassa toimiva kansalliskirjasto. Se perustettiin vuonna 2003.
Ugandan aikuisväestöstä (yli 15-vuotiaat) oli YK:n erityisjärjestö Unescon mukaan lukutaitoisia 70,2 prosenttia (vuonna 2012).
Aiheesta muualla

Kuvia tai muita tiedostoja aiheesta Ugandan kansalliskirjasto Wikimedia Commonsissa
IFLA: Uganda (The International Federation of Library Associations and Institutions) (Arkistoitu – Internet Archive) (englanniksi) (ifla-world-report.org)
Jane Kawalya (2010) The National Library of Uganda: its inception, challenges and prospects, 1997-2007 (PhD thesis, Univ. of Gothenburg, Sweden) (englanniksi) (gu.se)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Yhdysvallat
Tšekkoslovakia talviolympialaisissa 1932

Tšekkoslovakia osallistui Lake Placidin talviolympialaisiin 1932 kuuden miesurheilijan joukkueella. Kaikissa kolmessa pohjoismaisessa hiihtolajissa ja taitoluistelussa kilpailleet tšekkoslovakialaiset jäivät ilman mitaleja. Parhaan sijoituksen saavutti yhdistetyssä kilpaillut Antonín Bartoň oltuaan kuudes.
Joukkue > Pohjoismaiset hiihtolajit > Maastohiihto

| Urheilija | Matka | Aika | Sijoitus |
| --- | --- | --- | --- |
| Antonín Bartoň | 18 km | 1:33.39 | 16. |
| Antonín Bartoň | 50 km | 4:52.24 | 10. |
| Ján Cífka | 18 km | 1:38.24 | 22. |
| Ján Cífka | 50 km | 5:01.50 | 14. |
| Jaroslav Feistauer | 18 km | 1:37.55 | 20. |
| Jaroslav Feistauer | 50 km | 5:00.19 | 13. |
| Vladimír Novák | 18 km | 1:32.59 | 14. |
| Vladimír Novák | 50 km | 4:52.44 | 11. |
Joukkue > Pohjoismaiset hiihtolajit > Mäkihyppy

| Urheilija | Sijoitus |
| --- | --- |
Antonín Bartoň: 21.
Ján Cífka: 24.
Jaroslav Feistauer: 26.
František Šimůnek: 23.
Joukkue > Pohjoismaiset hiihtolajit > Yhdistetty

| Urheilija | Sijoitus |
| --- | --- |
Antonín Bartoň: 6.
Ján Cífka: 11.
Jaroslav Feistauer: 13.
František Šimůnek: 8.
UFO: Extraterrestrials

| UFO: Extraterrestrials |
| --- | --- |

Kehittäjä:  Chaos Concept
Jakelija:  Steam
Julkaistu:  2007
Lajityyppi:  reaaliaikainen strategiapeli (en), vuoropohjainen taktiikkapeli (en) ja tieteisfiktiopeli (en)
Pelimuoto:  yksinpeli
Ikäluokitus:  ESRB: Kaikenikäisille  PEGI 12 
Alusta:  Windows
Jakelumuoto:  CD-ROM ja digitaalinen jakelu
Lisää peliartikkeleitaVideopelien teemasivulla
UFO: Extraterrestrials on Chaos Conceptin kehittämä vuoropohjainen taktiikkapeli, joka julkaistiin Windowsille vuonna 2007.
Pelin juoni

Muukalaiset ovat valtaamassa maapalloa ja sinne järjestetään ihmisten ylläpitämä tukikohta torjumaan tunkeilijoita. Ihmiset ovat pahasti teknologiassa jäljessä ja suurin haaste onkin kerätä muukalaisten varusteita, jotta ne voidaan tutkia ja valjastaa omaan käyttöön.
Kehitys

Peliä pidetään X-COM -pelisarjan "henkisenä jälkeläisenä". Peli ei sinällään tarjoa kovinkaan paljon uutta, muuten kuin grafiikan ja tekoälyn osalta.
Pelin kehittäjillä ei ole yhteyttä muihin sarjan peleihin eikä siten ole suoraan samaa sarjaa.
Aiheesta muualla

UFO: Extraterrestrials MobyGamesissa (englanniksi)
UFO: Extraterrestrialsin virallinen kotisivu[vanhentunut linkki]
Axel Voss

| Axel Voss |
| --- | --- |
 Axel Voss 2018.
MEP
Henkilötiedot
Syntynyt: 7. huhtikuuta 1963 (ikä 61)
Tiedot
Puolue:  Saksan kristillisdemokraattinen unioni
Aiheesta muualla
www.axel-voss-europa.de
Axel Voss (s. 7. huhtikuuta 1963) on saksalainen poliitikko ja Euroopan parlamentin jäsen (MEP). Vuonna 2018 hän oli Euroopan parlamentissa seitsemättä kauttapäivitettävä. Hän on CDU-puolueen jäsen.
Voss opiskeli vuosina 1983–1990 lakia Trierin, Münchenin, Freiburgin ja Pariisin yliopistoissa. Hän valmistui 1990 ja on erikoistunut eurooppaoikeuteen ja kansainväiseen oikeuteen. Hän työskenteli vuodesta 1994 asianajajana. Hänet valittiin Euroopan parlamenttiin vuonna 2009.
Voss on ollut Europarlamentissa yhtenä EU:n uuden tekijänoikeusdirektiivin päävalmistelijoista.
Venäjän ortodoksinen kirkko Suomessa

| Venäjän ortodoksinen kirkko Suomessa   Русская православная церковь в Финляндии |
| --- | --- |

Suuntautuminen:  Ortodoksisuus
Hallinto:  Moskovan patriarkaatti
Johtaja:  Moskovan ja koko Venäjän patriarkka Kirill
Toiminta-alue:  Suomi
Perustettu:  1926
Irtautunut:  Suomen ortodoksisesta kirkosta
Seurakuntia:  7
Aiheesta muualla
www.finland.orthodoxy.ru
Infobox OKVirheellinen NIMI-arvo: 
Venäjän ortodoksinen kirkko Suomessa käsittää seitsemän venäjänkielistä seurakuntaa, jotka toimivat Moskovan patriarkaatin eli Venäjän kirkon suorassa alaisuudessa erillään Suomen ortodoksisesta kirkosta, joka puolestaan on Konstantinopolin ekumeenisen patriarkaatin alainen. Kirkot ovat toimineet Suomessa erillään vuodesta 1926 lähtien.  Virallisen Suomen edustuston Moskovan patriarkaatti avasi Helsinkiin vuonna 1999. Edustuston johtajana toimii rovasti Viktor Lioutik.
Historia

Suomen venäjänkieliset ortodoksit irtaantuivat Suomen ortodoksisesta kirkosta 1920-luvulla. Suurimpana syynä oli, että Suomen ortodoksinen kirkko erosi itsenäistymisen myötä Moskovan patriarkaatin alaisuudesta, johon venäjänkieliset edelleen halusivat kuulua. Osasyynä hajaantumiseen oli myös ns. ajanlaskukiista, joka koski siirtymistä juliaanisesta kalenterista uuteen gregoriaaniseen ajanlaskuun. Ensimmäinen venäläinen seurakunta aloitti toimintansa vuonna 1926 Viipurissa. Vuosina 1931–1945 Suomen seurakunnat olivat Pariisissa vaikuttaneen Konstantinopolin patriarkaatin alaisen Länsi-Euroopan eksarkin metropoliitta Evlogin alaisuudessa.
Suomen ortodoksinen kirkko pitää vielä nykyäänkin toisen patriarkaatin toimintaa maassa ortodoksisen kanonisen perinteen vastaisena.
Seurakunnat

Vanhimmat Suomessa toimivista Venäjän ortodoksisen kirkon seurakunnista ovat vuonna 1926 perustettu Ortodoksinen Pokrovan seurakunta, joka alun perin toimi Viipurissa nimellä "Yksityinen kreikkalais-katolinen yhdyskunta" sekä vuotta myöhemmin Suomen ortodoksisesta kirkosta eronnut Pyhän Nikolauksen seurakunta Helsingissä. Helsingin lisäksi seurakuntia toimii Porissa, Sastamalassa, Tampereella ja Turussa. Tampereen Spaso-Preobrazenskaja-yhteisöä lukuun ottamatta jokaisella seurakunnalla on myös oma kirkko tai rukoushuone.
Seurakuntien jäsenet ovat nykyään suurimmaksi osaksi venäläisiä maahanmuuttajia. Jäsenmäärältään suurin on Pyhän Nikolauksen seurakunta, jolla jäseniä on noin 2 200. Se on suunnitellut rakentavansa uuden kirkon Helsingin Itäkeskukseen kulttuurikeskus Stoan viereen, mutta rakennustyöt eivät ole toistaiseksi käynnistyneet muun muassa rahoituksen puutteen johdosta.
Seurakunnat > Seurakunnat ja kirkot Suomessa

| Paikkakunta | Seurakunta | Perustettu | Kirkko | Kirkon   nimikkopyhimys |
| --- | --- | --- | --- | --- |
| Helsinki, Hietaniemi | Pyhän Nikolauksen seurakunta‎ | 1927 | Pyhän Nikolauksen kirkko | Nikolaos Ihmeidentekijä |
| Helsinki, Mellunmäki | Pyhän Nikolauksen seurakunta‎ | 1997 | Pyhän Ksenia Pietarilaisen kirkko | Ksenia Pietarilainen |
| Helsinki, Munkkiniemi | Ortodoksinen Pokrovan seurakunta | 1926 | Marian ilmestyspäivän kirkko | Neitsyt Maria |
| Pori | Porin venäläinen ortodoksinen kirkko | 1998 | Kazanin Jumalanäidin ikonin kirkko | Neitsyt Maria |
| Sastamala |  | 2004 | Pyhittäjä Serafim Sarovilaisen kirkko | Serafim Sarovilainen |
| Tampere | Spaso-Preobraženskaja | 1994 |  |  |
| Turku |  | 2002 | Neitsyt Marian taivaaseenottamisen kirkko | Neitsyt Maria |
Suomessa olevien seurakuntien johtajat

Grigori Svetlovski 1938–1948
Mihail Slavnitski 1958–1960
Mihail Zjornov 1961–1962
Jevgeni Ambartsumov 1962–1967, piirivalvoja
Igor Ranne 1968–1972, piirivalvoja
Pavel Krasnotsvetov 1975–1981, piirivalvoja
Bogdan Soiko 1981–1990
Viktor Ljutik 1999 alkaen
Pokrovan seurakunnan kirkko Helsingin Munkkiniemessä.
War Child (järjestö)

Järjestön logo
War Child on Yhdistyneessä kuningaskunnassa vuonna 1993 perustettu järjestö, joka keskittyy tarjoamaan apua konfliktialueilla sijaitseville lapsille. Järjestö käyttää hyväkseen elokuva- ja viihdealoja kerätäkseen rahaa järjestön toimintaan entisessä Jugoslaviassa. Pian War Child UK -järjestön perustamisen jälkeen perustettiin myös Hollantiin ja Pohjois-Amerikkaan omat yksiköt.
Aiheesta muualla

Järjestön kotisivut (Arkistoitu – Internet Archive)
UMPC

Samsungin Q1 kuuluu UMPC-laitteisiin.
UMPC (eng. ultra-mobile PC, lyhennettynä UMPC), myös koodinimellä Origami , on Intelin ja Microsoftin määrittely pienelle kannettavalle taulutietokoneelle. Origami-standardin mukaisissa UMPC-koneissa on käyttöjärjestelmänä Windows XP Tablet PC Edition, Windows Vista tai räätälöity Linux-jakelu ja Intelin Pentium tai VIA:n suoritin, joita ajetaan maksimissaan yhden gigahertsin taajuudella.
UMPC ja ULCPC

Monet ultrakevyistä kannettavista ovat periaatteessa UMPC-laitteiden kaltaisia, mutta ne eivät täytä Microsoftin yksipuolisesti julistamaa UMPC/Origami-laitestandardia (2006). Tästä syystä valmistajat ovat kehittäneet oman rinnakkaisen teollisuusstandardinsa, josta toisinaan käytetään nimitystä ULCPC (ultra-low-cost PC). Origami-luokan koneiden myynnin jäätyä ULPC-luokan varjoon Microsoft on halunnut rajoittaa ultrakevyiden ominaisuuksia, esimerkiksi kieltämällä niistä kosketusnäytön tarjoamalla Windows XP:tä vain tietyin ehdoin, jotta ultrakevyet eivät söisi täyskokoisten, usein Vistalla varustettujen kannettavien katetta .
Toinen Microsoftin rajoitus kieltää koneesta pienen nopean flash-levyn (jolle käyttöjärjestelmä asentuisi) sekä kiintolevyn yhtäaikaisen asennuksen, eli ns. hybridikannettavat.
Ominaisuudet

UMPC-tietokoneet ovat samaa kokoluokkaa kuin kevyimmät subnotebook-luokan kannettavat. Ne eroavat kuitenkin siinä, että ne on suunnattu eri markkinasegmentille. Hinnaltaan ne asettuvat halvimpien täysikokoisten kannettavien alapuolelle. Alhaisen virrankulutuksen saavuttamiseksi niiden suorituskyky on myös kertaluokkaa alhaisempi.
Huolimatta edullisesta rakenteesta UMPC-koneet pystyvät ajamaan kehittyneitä käyttöjärjestelmiä, ehkä Windows Vistan joitain versioita lukuun ottamatta. Ominaisuuksiltaan ja suorituskyvyltään koneet vastaavatkin muutaman vuoden takaisia huippumalleja. Mahdollistaakseen Windowsin käytön ultrakeveissä ja torjuakseen Linuxin yleistymistä  Microsoft on jatkanut Windows XP -käyttöjärjestelmän saatavuutta kesäkuun loppuun 2010 saakka, kuitenkin vain ultrakevyt-luokan koneille .
Aiheesta muualla

Wikimedia Commonsissa on kuvia tai muita tiedostoja aiheesta .
UMPC-portaali(englanniksi)
EEE Journal(englanniksi)
Gizmodo: Ultrakannettava, UMPC vai nettikannettava? (Arkistoitu – Internet Archive)(englanniksi)
Halpisläppärin hinta putosi ennätysalas[vanhentunut linkki] – Tietoviikko, 28.7.2008